《舟中集杜句寄顾九和谕德二首 其二》
明代·陆深

尔家最近魁三象，童稚情亲四十年。避地何时免愁苦，断肠分手各风烟。

谢安不倦登临费，苏晋长斋绣佛前。李杜齐名真忝窃，封书寄与泪潺湲。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。